वजह ये है कि इंसानों और वानरों का उद्गम एक ही पूर्वज से हुआ.
आज हमें मालूम है कि धरती पर मौजूद जीवन के सारे रूपों का मूलाधार, उनकी एक-जैसी आणविक जैविकी (Molecular biology) है. अपने जीन से प्रोटीन बनाने के लिए वे सभी एक ही आनुवांशिक कूट (Genetic code) का इस्तेमाल करते हैं. सारे जीन, डी.एन.ए. शृंखलाओं से बनती हैं. और यहां तक कि विभिन्न जीवों की डी.एन.ए. शृंखलाएं काफी समानताएं लिए होती हैं. जैसे कि हम इंसानों और वानरों के जीन की डीएनए शृंखलाएं 95-98 प्रतिशत हू-ब-हू एक जैसी होती हैं. वजह ये है कि इंसानों और वानरों का उद्गम एक ही पूर्वज से हुआ. गौरतलब है कि जब डार्विन ने जैव-विकास का सिद्धान्त दिया था उस समय कोई भी डीएनए शब्द से परिचित नहीं था, डार्विन की प्रस्तावना का एकमात्र आधार जीवों का निरीक्षण था.